POSIBLES IDEAS PARA UNHA HOMILÍA CON NENOS

11 xuño 2017 Trindade

Deus Trindade, o mellor quita-tensións.

Coñéceo, quéreo, rézalle.

1. **VER: Non o vemos pero está**

**- A** profesora pregunta: ***Como sabemos que Deus existe se ninguén o viu?*** Todos quedaron calados. Para os nenos é evidente que o que non se ve ou se toca non existe. Asa que un pequeno levantou a man e timidamente respondeu: “*Señorita. Deus é como o azucre. Miñas nai díxome que DEUS é COMO o AZUCRE no meu leite que ela prepara todas as mañá.  Eu non vexo o azucre que está dentro da cunca no medio do leite, pero se ela non llo bota, quedasen sabor. Deus é o que pon sabor na miña vida”.*

***Que che parece a definición de Deus que dá o neno?***

***Ti como o dirías?***

**- Hai quen necesita quitar-tensións,** pero quen pode enchernos de paz?

1. **XULGAR: Deus Trindade dános a Paz**

**- N**o evanxeo de hoxe, festa da Santísima Trindade, Xesús dinos que ***“tanto amou Deus o mundo que entregou o seu Fillo único para que nos salve”.*** O libro do Éxodo dinos que ***“Deus é compasivo e misericordioso”.***

**QUE NOS QUERE DICIR?**

**1.- Deus é Trindade: -Deus é tres:** Pai, Fillo e Espírito Santo.

**- Deus é familia:** varias persoas pero unidas, formando unha comunidade. **-Deus é relación** profunda.

**2.- Deus é Amor:** é amor profundo entre as tres persoas e é amor e perdón constante connosco porque *“é compasivo e misericordioso”.* Pero ás veces non coñecemos a Deus ou facémonos unha idea falsa del e non cremos.

**3.- Non crer en Deus é perdernos moito, o seu amor enriquécenos:** Deus é **misterio** e só o coñeceremos totalmente no ceo.Pero Deus é o **noso Pai** que nos deu a vida e nos quere como a Xesús. Deus nos regalounos o Espírito Santo que é o **bico** que Deus deixa cada día no noso corazón. Deus acompáñanos cada día, énchenos de **luz e de paz**, perdóanos e sálvanos. **Está aí sempre.**

***Que é Deus para ti? Como te relacionas con el?***

1. **ACTUAR: Coñéceo, quéreo, rézalle.**

**- Descobre a Deus** como “o azucre” que vai poñendo sabor na túa vida: dáche paz, compañía, forza, luz … o mellor “spinner” quita tensión.

- Rézalle a Deus que tanto te quere: Polo sinal, Gloria ao Padre, Credo, Gloria …

**- Escribide unha carta** invitando a un neno que no cre a ter fe e explicándolle as túas razóns. **-E ás nais, catequistas, f**alémoslles aos fillos do Deus que dá sentido e sabor á nosa vida …

***Que estás disposto/a a facer? E o teu grupo?***

**LECTURAS**

**ÉXODO 34, 4b-6. 8-9: *Señor, Deus compasivo e misericordioso.***

Naqueles días, Moisés madrugou e subiu á montaña do Sinaí, como lle mandou o Señor, levando na man as dúas táboas de pedra. O Señor baixou na nube e quedou con el alí, e Moisés pronunciou o nome do Señor. O Señor pasou ante el proclamando: *«Señor, Señor, Deus compasivo e misericordioso, lento á ira e rico en clemencia e lealdade».* Moisés ao momento inclinouse e prostrouse en terra. E díxolle: *«Se obtiven o teu favor, que o meu Señor vaia connosco, aínda que é un pobo de dura cerviz; perdoa as nosas culpas e pecados e tómanos como herdade túa»*. Palabra do Señor.

**SALMO Dn. 3, 52-56:R/.   A ti gloria e loanza polos séculos.**

**2ª CORINTIOS 13, 11-13: *A graza de Xesucristo, o amor de Deus e a comuñón do Espírito Santo vos acompañen a todos.***

**JUAN 3,16-18: *Deus enviou o seu Fillo para que o mundo se salve por el.***

|  |
| --- |
| **Narrador:**  Naquel tempo díxolles Xesús:  **Xesús:** -«**Tanto amou Deus o mundo**, que entregou o seu Unixénito, para que todo o que cre nel non pereza, senón que teña vida eterna. Porque Deus non enviou o seu Fillo ao mundo para xulgar o mundo, senón para que o mundo se salve por el. O que cre nel non será xulgado; o que non cre xa está xulgado, porque non creu no nome do Unixénito de Deus».  *Palabra do Señor.* |

***(Narrador - Xesús).***